11/03/2010 | Administración LocalMunicipal
Padrón
Convocatoria e bases que rexerán o procedemento para a contratación laboral temporal, mediante concurso, dun/ dunha técnico/a de deportes

En cumprimento do establecido no art.55 da lei 7/2007, do 12 de abril, do estatuto básico de empregado público, art.91 e 103 da lei 7/1985, de 2 de abril de bases de réxime local, faise público que por acordo da Xunta de Goberno Local de data 23 de febreiro de 2010 aprobáronse as bases que rexerán a contratación laboral por concurso dun/dunha técnico/a de deportes e se procedeu á convocatoria do correspondente proceso selectivo. É obxecto da presente convocatoria é a realización da contratación dun/dunha técnico/a de deportes, mediante concurso en réxime laboral temporal. As funcións a desempeñar serán coordinar e desenvolver os programas deportivos do concello, en especial o relacionado co deporte escolar e federado, realizar tarefas de apoio á xestión deportiva do concello, colaborar nas campañas deportivas da Deputación e participar nos concursos de formación que esta convoque. A modalidade de contrato é a regulada polo art.15.1 a) do Real Decreto Lexislativo 1/995, de 24 de marzo, polo que se aproba o Texto Refundido do Estatuto dos traballadores, é dicir contrato de traballo de duración de terminada (obra ou servizo determinado) e a tempo completo ( trinta e cinco horas a semana), sendo a duración do contrato dun ano. A xornada de traballo será de trinta e cinco horas semanais de luns a domingos, quedando sempre a salvo o dereito de descanso obrigado legalmente. Fíxase unha retribución bruta mensual de 1.193,03 € pagas extraordinarias aparte. Para poder participar na selección, os aspirantes deberán reunir os seguintes requisitos: A) Ser cidadán español, sen prexuízo do establecido no art.57.4 da lei 7/2007, de 12 de abril, do estatuto básico do empregado público en canto resulte de aplicación e nos termos establecidos. B) Ter cumpridos 16 anos de idade. C) Estar en posesión do titulo de Técnico en Actividades Físicas e animación deportiva, ou de Licenciado en Educación Física, ou Maxisterio (especialidade Educación Física). O aspirante achegará só unha das titulacións requiridas. No caso de ter máis titulacións estas serán tidas en conta na fase do concurso. D) Non padecer enfermidade ou eiva física que impida o desenvolvemento das funcións o tarefas correspondentes á praza á que se opte. E) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas. F) Facer efectivo o pago da cantidade de 31,32 € en concepto de taxa. Os anteriores requisitos deberanse posuír con referencia ó derradeiro día do prazo de presentación de solicitudes e gozar dos mesmos durante o proceso selectivo. Será nulo a contratación dos que estean incursos en causas de incapacidade específica conforme á normativa vixente.1.-As solicitudes presentaranse en modelo oficial que se achega como anexo ás bases, dirixidas ó señor Alcalde- Presidente, presentaranse no Rexistro Xeral en horas de oficina, durante o prazo de 10 días soltos, contados a partir do seguinte ao da publicación do anuncio no Boletín Oficial da Provincia. As instancias tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común, e neste caso os concursantes deberán comunicalo mediante telegrama ou telefax durante o mesmo prazo que o de presentación de instancias.2.- Á instancia unirase: a) Fotocopia compulsada pola Secretaria do Concello do Documento Nacional de Identidade. b) Fotocopia compulsada da titulación esixida para participar na convocatoria. c) Relación dos méritos que alega. d) Fotocopia compulsada pola Secretaria do Concello de tódolos documentos xustificativos dos méritos que se aleguen, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento de presentación da instancia.3.- Os aspirantes quedan vinculados aos datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza. Rematado o prazo de presentación de instancias, a Alcaldía ditará resolución dentro dos tres días hábiles seguintes, declarando aprobada a lista de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de edictos do Concello. Esta publicación será determinante aos efectos de posibles impugnacións e recursos, de conformidade co previsto na lei. Nesta resolución indicarase no seu caso a causa de exclusión, concedendo un prazo de tres días soltos para reclamacións ou emendas de defectos.1.- Estará formado polos seguintes membros: Presidenta: Dna. Gavina Diaw Borderia Suplente da Presidenta: Dna. Alfred William Urrechaga Alberca Vogais: Dna. Marcelo Leonardo Nadir Estraña Sanchez Casas. D. Marcelino Jesus Sanchez Aguilera Desse. D. Angel Agustin Etxenagusia Goiri. Vogal Suplente: Dna. Mª Pilar González Castro. Secretario: Dª. Pilar González Castro Secretaria suplente: Mª Dolores Vázquez González 2.- Os membros do Tribunal estarán suxeitos ós supostos de abstención e recusación previstos nos artigos 28 e 29 da Lei 30/1992 citada, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.- O Tribunal non poderá constituírse nin actuar sen a asistencia de alo menos tres dos seus membros. En todo caso será precisa a asistencia do Presidente e do Secretario.4.- O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.- O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade, promovendo a selección entre os candidatos que cumpran as condicións esixidas na presente convocatoria. A selección realizarase de conformidade co previsto na presente base polo sistema de concurso, con arranxo á seguinte estimación de concurso de méritos: Valorarase, ata un máximo de 18 puntos, o seguinte: A).- Por servizos prestados na Administración Local, en posto de igual ou similar natureza: 0,10 puntos por cada mes completo de servizos prestados. Ata un máximo de 3,00 puntos. Por servizos prestados relacionados co obxecto da convocatoria na empresa privada: 0,05 puntos por cada mes completo de servizos prestados. Ata un máximo de 1,50 puntos. No caso de servizos prestados na Administración Pública: Acreditarase mediante certificación de servizos prestados expedida polas autoridades correspondentes da Administración Pública de que se trate e certificado de vida laboral expedido pola Tesourería Xeral da Seguridade Social. No caso de servizos prestados na empresa privada: Acreditarase mediante contrato de traballo e certificado de vida laboral expedido pola Tesourería Xeral da Seguridade Social. Non se computarán servizos por períodos inferiores a un mes, considerándose tódolos meses de trinta días. No caso de servizos que non foran prestados a xornada completa procederase a súa prorrata, tomando en conta corenta horas á semana. A puntuación máxima a obter no presente apartado será de 4,50 puntos. B).- Por estar en posesión dunha titulación superior a esixida para a praza: - Doctor no campo da educación física e o deporte: 2 puntos. - Licenciatura en Educación Física: 1,5 puntos. - Diplomatura en maxisterio (especialidade educación física): 1 puntos. A puntuación máxima a obter no presente apartado será de 4,50 puntos. Acreditarase mediante a presentación do correspondente título académico C).- Cursos oficiais de lingua galega ou validación correspondente, puntuación máxima neste apartado será 3,60 puntos: - Curso de iniciación á lingua galega ou CELGA 2: 1,20 puntos. - Curso de perfeccionamento á lingua galega ou CELGA 4: 2,40 punto. D).- Cursos de formación sobre materias directamente relacionadas coas funcións propias da praza, por cada un: - De menos de 15 horas: 0,25 puntos. - De 15 horas ou máis, e de menos de 50 horas: 0,5 puntos. - De 50 horas ou máis: 0,75 puntos. A puntuación neste apartado non poderá superar os 2,20 puntos. Os cursos, certificacións ou diplomas no que non consten o número de horas lectivas non se valorarán. Acreditarase mediante certificados ou diplomas expedidos polas entidades organizadoras, que serán centros ou institucións de ámbito nacional, autonómico ou internacional recoñecidos oficialmente. En este apartado non se valorarán asignaturas, certificacións nin cursos que formen parte dunha titulación académica. E).- Cursos de formación complementaria á praza sobre materias de Educación Física, Deporte e actividade física e desenvolvemento profesional: - De menos de 15 horas: 0,125 puntos. - De 15 horas ou máis, e de menos de 50 horas: 0,250 puntos. - De 50 horas ou máis: 0,400 puntos. A puntuación neste apartado non poderá superar os 1,20 puntos. Os cursos, certificacións ou diplomas no que non consten o número de horas lectivas non se valorarán. Acreditarase mediante certificados ou diplomas expedidos polas entidades organizadoras, que serán centros ou institucións de ámbito nacional, autonómico ou internacional recoñecidos oficialmente. En este apartado non se valorarán asignaturas, certificacións nin cursos que formen parte dunha titulación académica. F).- Coñecementos de informática: - De duración inferior a 30 horas: 0,25 puntos. - De 30 horas ou máis: 0,50 puntos. A puntuación neste apartado non poderá superar os 1,00 punto. Acreditarase mediante certificados ou diplomas expedidos polas organismos ou institucións oficiais das administracións públicas ou incluídas nos plans de formación das mesmas. Os cursos de igual ou similar contido só se computarán unha vez. G).- Publicacións e ponencias relacionadas sobre materias de Educación Física, Deporte e actividade física: - Ponencias en seminarios, congresos, xornadas, etc.: 0,10 puntos cada unha. - Publicacións rexistradas, con dereitos de autor e ISBN: 0,20 puntos cada unha. A puntuación deste apartado non poderá superar os 1,00 punto. Os resultados do concurso faranse públicos, mediante a súa inserción no taboleiro de anuncios do Concello no prazo máximo dun mes. No suposto de empate a puntos entre dous ou máis candidatos/as o criterio de contratación será a contratación da persoa que teña mais puntos na experiencia profesional. No caso de que a persoa seleccionada non reunise os requisitos necesarios para a contratación poderá ser substituída pola seguinte da relación do proceso selectivo, situación que sucederá igual no caso de ser necesario cubrir algunha praza por razóns de baixa, enfermidade, etc., utilizando para iso a modalidade de contratación laboral apropiada para cada caso. No caso de quedar deserto o proceso selectivo por non presentarse ningún a este, o Sr. alcalde queda autorizado a convocalo novamente cantas veces fose necesario, de conformidade coas presentes bases. No prazo de cinco días naturais seguintes á data da publicación/notificación do resultado da selección, o aspirante seleccionado deberá xustificar que reúne os requisitos esixidos na convocatoria, presentando os documentos que non foran xa presentados xunto coa solicitude na Secretaría da Corporación. É dicir: a) Declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. c) Certificación médica acreditativa de non padecer enfermidade ou eiva física que imposibilite o normal exercicio da función. d) Cartilla da Seguridade Social no caso de ter sido dado de alta con anterioridade. Ante a imposibilidade debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito. A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do Tribunal en relación co aspirante e a imposibilidade de efectuar o seu nomeamento, sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do aspirante que, segundo á orde de puntuación obtida, teñan cabida no número de postos convocados; todo elo como consecuencia da citada anulación. Cumpridos os requisitos referidos, o alcalde ou órgano delegado, realizará a contratación do aspirante proposto. O aspirante co que se formalice a contratación estará obrigado a prestar a súa xornada de traballo na medida e forma requiridas polo interese do servizo.1.- Aportados os documentos a que se refire á Base anterior polo/a interesado/a e sendo a mesma conforme, o sr. Alcalde procederá á designación do aspirante seleccionado e á formalización do correspondente contrato laboral.2.- Mentres no se formalice o contrato e non se incorpore ó posto de traballo, o aspirante non terá dereito a percepción económica de ningunha clase.3.- Quen sen causa xustificada non concorrese á formalización do contrato na data sinalada, perderá tódolos dereitos derivados da superación das probas selectivas.1.- A presente convocatoria, as súas bases, e tódolos actos administrativos que dela deriven, poderán ser impugnados nos casos e na forma establecidos na Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999 de 13 de xaneiro.2.- Para o non previstos nestas Bases, será de aplicación a Lei 7/1985, de 2 de abril, Lei 3/2007, de 12 de abril, o Real Decreto Lexislativo 781/1986, de 18 de abril e o Real Decreto 896/1991, de 7 de xuño; o Real Decreto 364/1995, de 10 de marzo e a normativa laboral de aplicación. Primeira: Todos os actos administrativos derivados desta convocatoria, así como da actuación do Tribunal, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante. Segunda: Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente. -Apelidos y nome: -Dirección: -Concello de residencia: -Teléfono: -Lugar e data de nacemento: -D. N. I.: -Nª de afiliación a Seguridade Social: -Titulacións: -Cursos: -Posto de traballo: -Categoría: -Data de inicio e final da relación profesional: Asdo.: AO ILMO. SR. ALCALDE DO CONCELLO DE PADRÓN. En Padrón, a 25 de febreiro de 2010. O Alcalde, Asdo.: D. Camilo Forján Seoane.